Bidaan Paris ke atas Sukan Olimpik Musim Panas 2024

Bidaan Paris ke atas Sukan Olimpik Musim Panas 2024 merupakan bidaan yang berjaya untuk menganjurkan Sukan Olimpik 2024 dan Sukan Paralimpik 2024. Bandaraya Paris mengumumkan bidaannya secara rasminya pada Hari Olimpik 2015. Berikutan dengan penarikan diri calon-calon yang lain, IOC mengambil keputusan untuk mengumumkan tuan rumah bagi Sukan Olimpik 2024 dan 2028 pada masa yang sama. Setelah Los Angeles setuju untuk menganjurkan edisi 2028, Paris diumumkan sebagai tuan rumah bagi Sukan Olimpik dan Paralimpik 2028 semasa Mesyuarat IOC Sesi ke-131 yang dianjurkan di Lima, Peru pada 13 September 2017.

Bandaraya Paris pernah menganjurkan Sukan Olimpik sebanyak dua kali pada tahun 1900 dan 1924. Paris akan menjadi bandar yang kedua untuk menganjur Sukan Olimpik sebanyak tiga kali selepas London. Tahun 2024 juga merupakan ulang tahun keseratus bagi Sukan Olimpik 1924 yang turut dianjurkan di Paris dan Sukan Olimpik Musim Sejuk 1924 yang dianjurkan di Chamonix, Perancis. Selain itu, negara Perancis juga pernah menganjurkan Sukan Olimpik Musim Sejuk sebanyak tiga kali, iaitu pada tahun 1924, 1968 dan 1992.

## Gelanggang

### Zon Grand Paris

* Stade de France — Upacara pembukaan dan penutupan, olahraga
* Pusat Akuatik, Seine-Saint-Denis — Akuatik
* Arena Polo Air (Piscine de Marville) — Polo air
* Le Bourget, Pavilion I - Badminton 
* Le Bourget, Pavilion II - Bola tampar
* Lapang Sasar Menembak Le Bourget - Menembak
* Stade Olympique Yves-du-Manoir, Colombes - Hoki
* Arena U, Nanterre — Gimnastik
* Palais des sports Marcel-Cerdan, Levallois-Perret - Bola keranjang

### Zon Pusat Paris

* Champ de Mars — Bola tampar pantai
* Menara Eiffel dan Sungai Seine — renang maraton, triatlon, luncur air
* Champs-Élysées — Lumba basikal lebuh raya, papan luncur, maraton dan lumba jalan kaki
* Grand Palais — Lawan pedang, tae kwon do
* Les Invalides — Memanah
* Jardins des Tuileries - Luncur papan
* Paris expo Porte de Versailles - Memanjat
* Halle Georges Carpentier - Ping pong
* Stade Charlety - Besbol dan sofbol (sekiranya diluluskan)
* Stade Jean-Bouin - Ragbi
* Stade Roland Garros — Tenis
** Court Philippe Chatrier - Bola baling
** Court Suzanne Lenglen - Meninju
** Court des Serres - Karate
** Gelanggang yang lain - Tenis
* Parc des Princes - Bola sepak
* Stade Pierre de Coubertin - Bola baling
* Le Zénith - Angkat berat
* Arena Bercy - Judo, bola keranjang
* Arena Bercy II - Bola keranjang, gusti

### Zon Versailles

* Le Golf National — Golf
* Vélodrome de Saint-Quentin-en-Yvelines — Lumba basikal (balapan, BMX), pentatlon moden (lawan pedang)
* Château de Versailles — Ekuestrian, pentatlon moden
* Bukit Élancourt— Lumba basikal bukit

### Kawasan lain

* Vaires-sur-Marne — Lumba dayung, kanu
* Marseille — Melayar, 15,640

### Bangunan lain

* Le Bourget - Pusat Akhbar Utama, Pusat Penyiaran Antarabangsa, Kampung Media
* L'Île-Saint-Denis (akan dibina) - Kampung Olimpik 
* Taman Pameran Marseille Chanot - Kampung Olimpik satelit bagi atlet bola sepak (dan pasukan yang bertanding di luar kawasan Lille, Nantes atau Paris) dan atlet melayar

### Stadium bola sepak

* Stade Vélodrome, Marseille
* Parc des Princes, Paris,
* Parc Olympique Lyonnais, Lyon
* Stade Pierre-Mauroy, Lille
* Nouveau Stade de Bordeaux, Bordeaux
* Stade Geoffroy Guichard, Saint-Étienne
* Stade de la Beaujoire, Nantes
* Allianz Riviera, Nice
* Stadium Municipal, Toulouse

## Pemasaran
Logo pembidaan telah ditunjukkan kepada orang awam buat kali pertama pada 20:24, 9 Februari 2016 di Arc de Triomphe, Logo tersebut menampilkan Menara Eiffel yang dibentuk daripada reben dinamik yang berwarna sama dengan cincin Olimpik. Logo tersebut juga menampilkan nisbah "2" dan "4" yang mewakili tahun "1924" (Paris terakhir menganjurkan Sukan Olimpik pada 1924) dan "2024". Logo ini direka bentuk oleh agensi Perancis Dragon Rouge. Menurut kenyataan jawatankuasa pembidaan, logo ini direka bentuk untuk "mewakili sifat dinamik, berseri-seri dan terbuka bandaraya tersebut”, serta "mencerminkan sejarah bandaraya ini yang kaya dan indah, di samping menyampaikan rasa optimistik yang positif, dorongan serta cita-cita metropolis yang bersemangat dan bertenaga ini".

Semasa menghantar dokumen bidaan pertamanya, Paris telah menggunakan slogan "Kuasa Impian" (Inggeris: *The Power of Dreams*; Perancis: *La force d’un Rêve*). Ketika menghantar dokumen bidaan ketiga dan terakhirnya, pada 3 Februari 2017, mereka telah melancarkan slogan baharunya, "Dibuat untuk Berkongsi" (Inggeris: *Made For Sharing*; Perancis: "Venez Partager")  di Menara Eiffel, dengan Menara Eiffel diterang seperti logo bidaan.

Bidaan ini telah dipromosikan secara besar-besaran semasa Tour de France 2017. Anggota pasukan bidaan akan membantu menghadiahkan jersi kuning kepada tempat pertama bagi setiap peringkat, dan semasa hari terakhir di Paris para pelumba melalui Grand Palais (tempat acara lawan pedang dan taekwondo) sebelum berakhir di Champs-Élysées (tempat acara lumba basikal jalan raya). Tambahan pula, ketika peringkat 12 dari Pau hingga Peyragudes, sebuah tanda khas telah diletakkan di kilometer ke-2024 dalam perlumbaan itu untuk mempromosikan bidaan ini.
## Rujukan

## Bacaan lanjut

### Fail Pencalonan
* Peringkat 1: Visi, Konsep Temasya dan Strategi
* Peringkat 2: Tadbir Urus, Perundangan dan Pembiayaan Gelanggang
* Peringkat 3: Penyampaian Temasya, Pengalaman dan Warisan Gelanggang
### Dokumen lain
* Laporan Suruhanjaya Penilaian 2024 IOC (PDF) (dalam bahasa Inggeris)